**Zápisnica z rokovania Správnej rady Ústavu slovenskej literatúry SAV, v. v. i.,**

**per rollam vyhláseného dňa 1. 7. 2024**

Dňa 1. 7. 2024 riaditeľka Ústavu slovenskej literatúry SAV, v. v. i., a predsedníčka jeho Správnej rady (ďalej len „SR“) I. Taranenková zaslala členom SR na vyjadrenie materiál „Výročná správa o činnosti a hospodárení za rok 2023. Časť B. Výročná správa o hospodárení organizácie za rok 2023“. Zároveň im zaslala odkaz na dokument „Výročná správa o činnosti a hospodárení za rok 2023. Časť A. Výročná správa o činnosti organizácie za rok 2023“ uverejnený na webovom sídle Slovenskej akadémie vied, ktorý SR prerokovala na svojom zasadnutí dňa 5. 2. 2024. I. Taranenková vyzvala členov SR, aby vyjadrili svoje stanovisko a pripomienky k celému materiálu (zloženého z oboch uvedených častí), a určila lehotu na vyjadrenie do 9. 7. 2024 do 12:00 hod.

***Uznesenie č. 1***

Správna rada Ústavu slovenskej literatúry SAV, v. v. i., prerokovala Výročnú správu Ústavu slovenskej literatúry SAV, v. v. i., za rok 2023 bez pripomienok.

Do 8. 7. 2024 do 11:00 hod. sa k návrhu uznesenia vyjadrili všetci členovia SR.

Výsledok hlasovania:

počet hlasov za prijatie uznesenia: 5

počet hlasov proti prijatiu uznesenia: 0

V Bratislave dňa 8. 7. 2024

Zapísal: Martin Braxatoris

Overil: Radoslav Passia Mgr. Ivana Taranenková, PhD.

predsedníčka Správnej rady ÚSlL SAV